recursal/SuperWikiNEXT-32B huggingface dataset:
Papo Benedikto la 16-a la 18an de aŭgusto en Madrido
La internacia renkonto de la 24-a **Monda Junulara Tago Madrido 2011** estis anoncita por la urbo de Madrido, ĉefurbo de Hispanio, de la 16 al la 21-a de aŭgusto 2011. La temo de la MJT 2011 estis: «Enradikigitaj kaj konstruitaj en Kristo, firmaj en la fido» (Koloseanoj 2, 7).

Anonco
------

Benedikto la 16-a realigis la oficialan anoncon la 20an de julio 2008 en Sidnejo, dum la ceremonio de la fermo de la Monda Junulara Tago 2008. Ĉiu tri jaroj okazigas sin unu el ĉi tiuj internaciaj renkontoj alternante ĝis nun sidejoj inter Eŭropo kaj la resto de kontinentoj.

Disvolvigo
----------

Tiucele miloj da ĉefe junuloj el multegaj landoj venis al Madrido (sed ankaŭ al aliaj lokoj tra la tuta Hispanio) cele renkontiĝi kun la papo. Por tio oni starigis tra la tuta ĉefurbo diversajn efemerajn konstruaĵojn kaj oni haltigis la trafikon por permesi diversajn eventojn.

La vizito de la papo okazis de la 18a ĝis la 21a de aŭgusto.

Kritikoj
--------

Ne nur ne-katolikoj, sed ankaŭ kelkaj katolikoj, kritikis la altajn regionajn helpojn (polico, rubaĵoj, rabato de transportbiletoj, rabato de manĝoj en restoracioj aliĝintaj, oferado de lernejoj por dormi...) kiujn oni disponigis por la tuta eventaro, sed ĉefe la implikiĝo de la ŝtataj (tamen Ŝtato ankaŭ diris ke ili pagis neniun monon) regionaj kaj urbaj instancoj por refieligi kaj ornami la viziton de la papo.

La kritikantoj kunvokis manifestacion kontraŭ tiuj eventoj por la 17a de aŭgusto. Kiam tiu manifestacio alproksimiĝis al la Sunpordo grupetoj de partoprenantoj en la MJT estis atakitaj parole kaj fizike. La nacia polico estis devigita formovigi al la MJTa katolikoj ĝis la strato El Arenal. Minutoj poste la strato restis tranĉita por la cetera publiko.
Tamen, ĉi tiu mezuro ne povis eviti ke momentoj poste, ĉar grupo de antikatolikoj batadis per manoj kaj piedoj kontraŭ proksimume dudeko de katolikoj kiuj restis en la najbara strato de la placo.

Ekonomia rezulto
----------------

La organizantoj de la Monda Junulara Tago antaŭkalkulis ke proksimume 100 milionojn eurojn kiel profitojn lasus ĉi tiu okazaĵo en Hispanio. Post kelkaj tagoj kiam la MJT finiĝis, la prezidanto de la Ĉambro de Komerco de Madrido anoncis ke la JMJ lasis 160 milionojn kiel profitojn en hoteloj, transportoj kaj komercoj de la ĉefurbo de Hispanio.
Post tri monatoj, la grava konsultejo PricewaterhouseCoopers konkludis per informo ke okazis en Hispanio profito de 354 milionoj da eŭroj.

La madrida Metroo ricevis 5.000.000€ dank'al MJT kontraŭ 35.000€ ke ĝi estus ricevinta se MJT ne estus okazinta. La MJT-Organizaĵo asertis ke la 70% de la MJT-aj elspezoj estis pagitaj de pilgrimantoj kaj la 30% ceteran pagis la enterprenoj kiuj aliĝis metante ekzemple siajn reklamojn sur MJTaj ĉemizoj, ĉapeloj, MJTaj surstrataj televidilegoj...

* Kategorio Monda Junulara Tago 2011 en la Vikimedia Komunejo (Multrimedaj datumoj)
**Miklós Hofer** [miklOŝ], laŭ hungarlingve kutima nomordo **Hofer Miklós** estis hungara arkitekto, altlerneja instruisto.

Miklós Hofer naskiĝis la 8-an de majo 1931 en Bozsok, li mortis la 10-an de januaro 2011 en Budapeŝto.

Oficeja domo fare de Miklós Hofer (jam malkonstruita)
Televida turo en Miskolc fare de Miklós Hofer

Biografio
---------

Miklós Hofer maturiĝis en gimnazio en Budapeŝto, poste li akiris arkitekturan diplomon en Teknika kaj Ekonomia Universitato de Budapeŝto en 1954. En la sekvanta lernojaro li estis asistanto samloke, inter 1955-1958 li frekventis majstran kurson, kie liaj plej gravaj instruistoj estis Károly Weichinger, Frigyes Pogány kaj Jenő Rados. Inter 1955 kaj 1973 li laboris en ŝtata arkitektura entrepreno, en la fina periodo li estis ĉefarkitekto. Interrompo okazis en la jaroj 1962 kaj 1963, tiam li laboris en firmao de Ernő Goldfinger en Londono. Inter 1973-1982 li estis docento, poste profesoro, inter 1989-1995 dekano en la teknikuniversitato. En 2001 li pensiuliĝis. Li ricevis premiojn inter 1964-1998. Li havis edzinon, kiu naskis 2 filinojn en 1965 kaj 1967.

Elektitaj planitaj konstruaĵoj
------------------------------

* Kazincbarcika, ĉefplaco (1952)
* Miskolc, televida turo (1960, vidu la foton!)
* Gyöngyös, lernejo (1959)
* Szentendre, biblioteko (1968–1970)
* Győr, Telekomunikada Altlernejo (1974)
* Szentmártonkáta, lernejo (1983)

Fontoj
------

* hungarlingva biografio kun foto
* hungarlingva biografio (la koncerna teksto estas legebla pli malsupre)
* hungarlingva biografio

Referencoj
----------

1. ↑

|  |  |
| --- | --- |
| Bibliotekoj | * PeEnEo: 686845
 |
**Mihály Guttmann** [mihAj], laŭ la hungarlingve kutima nomordo **Guttmann Mihály** estis hungara rabeno, hebreisto, talmudisto, altlerneja instruisto. Lia nomo estis '**.**

Mihály Guttmann naskiĝis la  6-an de februaro 1872(nun 1872-02-06) en Biharfélegyháza (Hungara reĝlando, Aŭstrio-Hungario, nuntempa Roșiori (Bihor) en Rumanio), li mortis la 7-an de novembro 1942 en Budapeŝto.

Biografio
---------

Mihály Guttmann devenis el juda familio. Li ricevis la unuan biblian kaj talmudan instrukciojn de sia patro. maturiĝis en gimnazio en sia naskiĝurbo, poste li akiris an diplomon en Scienca Universitato Loránd Eötvös. Li kandidatiĝis [[]], lia [[]] okazis en. Li edziĝis en 1971. Li ricevis premiojn inter 1948-1998.

Elektitaj kontribuoj
--------------------

*

Fontoj
------

* biografio hungare kun foto legebla en la 11-a paĝo
* biografio hungare

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 839213
 |


* Portalo pri Biografio
**Miklós Izsó** [miklOŝ iĵO], laŭ hungarlingve kutima nomordo **Izsó Miklós** estis hungara skulptisto, altlerneja instruisto. Li estis fondinto de la hungara ĝenroskulptado, signifa figuro de la 19-a jarcenta hungara nacia skulptoarto levanta ĝin al la eŭropa nivelo.

Miklós Izsó  naskiĝis la 9-an de septembro 1831 en Disznóshorvát, li mortis la 29-an de majo 1875 en Budapeŝto.

Verko de Izsó: "Mortanta soldato"
Ĉefverko de Izsó: "Trista ŝafisto" (1861)

Biografio
---------

Miklós Izsó frekventis kalvinanan bazlernejon en sia naskiĝvilaĝo (1837-1840), poste kolegion en Sárospatak (1840-1847), pli poste li lernis ŝtonskulptadon en Rimaszombat. En 1849 li batalis por la Hungara revolucio de 1848, kie li vundiĝis. Post la falo li kaŝiĝis. Inter 1851 kaj 1856 li estis ŝtonskulptistob en Rimaszombat, sed li lernis ankaŭ de István Ferenczy (skulptisto). Post morto de Ferenczy li lernis jaron de János Marschalkó, poste en Vieno de pluraj majstroj, fine en la akademio en Munkeno (1859-1862). Hejmenveninta li estis konata artisto. En 1868 li studvojaĝis al Italio kelkajn monatojn. Inter 1970-1972 li instruis en gimnazio en Pest (urbo), ankaŭ en Reĝa Modela Desegna Lernejo ekde 1871. Li establis propran atelieron kaj li edziĝis. Li frue mortis pro tuberkulozo, liajn restintajn verkojn finfaris Adolf Huszár.

Elektitaj skulptaĵoj
--------------------

* Sándor Petőfi en BudapeŝtoSándor Petőfi en Budapeŝto
* Petőfi en RimaszombatPetőfi en Rimaszombat
* András Dugonics en SzegedAndrás Dugonics en Szeged
* Mihály Csokonai Vitéz en DebrecenMihály Csokonai Vitéz en Debrecen

Elektitaj bustoj
----------------

* Petőfi en BalatonalmádiPetőfi en Balatonalmádi
* Petőfi en KiskőrösPetőfi en Kiskőrös
* PetőfiPetőfi
* János AranyJános Arany
* Ferenc KazinczyFerenc Kazinczy

Memorigiloj
-----------

* Lia naskiĝvilaĝo prenis la nomon Izsó en 1950.

Fontoj
------

* hungarlingva biografio kun bildoj
* hungarlingva biografio kun bildo
* hungarlingva biografio
* hungarlingva biografio

Referencoj
----------

1. ↑

|  |  |
| --- | --- |
| Bibliotekoj | * PeEnEo: 621777
* GND: 119405725
* LCCN: n84046196
* VIAF: 5740609
* ISNI: 0000 0001 1459 6456
* ULAN: 500122463
* RKD: 433634
* NKC: mub2014816023
 |
**Miklós KÁLDOR** [miklOŝ], laŭ hungarlingve kutima nomordo **Káldor Miklós,** angle **Nicholas Kaldor** estis hungara-brita ekonomikisto, profesoro, membro honora de Hungara Scienca Akademio (1979).

Miklós Káldor  naskiĝis la 12-an de majo 1908 en Budapeŝto. Li mortis la 30-an de septembro 1986 en Papworth Everard.

Biografio
---------

Miklós Káldor devenis el juda familio. Li frekventis universitatojn en Budapeŝto, Berlino kaj Londono, poste li instruis inter 1932-1947 en Londono. Dum la 2-a mondmilito kune kun John Maynard Keynes li provis solvi financan stabiliĝon de la brita buĝeto. En 1949 li ekinstruis en Cambridge. Baldaŭe li donis konsilojn al Barato, Cejlono, Meksiko, Ganao, Turkio, Aŭstralio, Irano, Venezuelo, se ne paroli pri Britio. En 1974 li iĝis brita kavaliro (Lord).

Verkaro (elekto)
----------------

* *An expediture tax* (1955)
* *Essays on value and distribution* (1960)
* *Causes of the Slow Rate of Growth of the United Kingdom* (1971)
* *Economics without equilibrium* (1985)

Fontoj
------

* biografio hungare


|  |  |
| --- | --- |
| Bibliotekoj | * PeEnEo: 444593
* GND: 118776584
* LCCN: n79006354
* VIAF: 7402356
* ISNI: 0000 0001 1036 8325
* SUDOC: 02831011X
* BNF: 12017241g
* NLA: 36048603
* NDL: 00445079
* BIBSYS: 90111381
* NKC: mzk2005269795
 |
Tutmondaj niveloj de feliĉo kiel mezuras la *Monda raporto pri feliĉo* (2023).
***World Happiness Report*** (esperante, la ***Monda raporto pri feliĉo***) estas eldono kiu enhavas artikolojn kaj rangotabelojn de nacia feliĉo, sur bazo de taksoj inter respondantoj de iliaj propraj vivoj, kiu la raporto ankaŭ igas korelativaj kun diversaj faktoroj de vivkvalito. Je la marto de 2023, oni ses fojoj laŭvice rangis Finnlandon kiel la plej feliĉa lando en la mondo.

La raporto estas eldonita de la tiel nomita Sustainable Development Solutions Network ("Solvada reto pri daŭripova disvolviĝo"), tutmonda iniciato de la Unuiĝintaj Nacioj. La raporto ĉefe uzas datumojn el opinisondo de la Enketo Gallup. La publiko povas elŝuti la ĉiujarajn raportojn el la retejo de la *Monda raporto pri feliĉo*. La redaktoroj de la raporto por 2023 estas John HELLIWELL, Richard LAYARD, Jeffrey SACHS, Jan-Emmanuel DE NEVE, Lara AKNIN kaj WANG Shun.

Historio
--------

En julio de 2011, la Ĝenerala Asembleo de Unuiĝintaj Nacioj adoptis rezolucion N-ro 65/309, *Happiness: Towards a Holistic Definition of Development* ("Feliĉo: Cele al tuteca difino de disvolviĝo"), kiu invitis membrajn landojn mezuri la feliĉon de iliaj homoj kaj uzi la datumojn por gvidi publikan politikon. La 2an de aprilo, 2012, tio ĉi estis sekvita de unua UN altnivela renkontiĝo, la t.n. *Wellbeing and Happiness: Defining a New Economic Paradigm* ("Bonfarto kaj feliĉo: Difini novan ekonomian paradigmon"), kie prezidis la UNa Sekretario Ĝenerala BAN Ki-moon kaj Ĉefministro Jigme THINLEY de Butano, nacio kiu adoptis Malnetan enlandan feliĉon anstataŭ Malneta enlanda produkto kiel ilia ĉefa indikilo de disvolviĝo.

La unua *Monda raporto pri feliĉo* estas eldonita la 1an de aprilo 2012 kiel baza teksto por altnivela renkontiĝo de la UN: *Bonfarto kaj feliĉo: Difini novan ekonomian paradigmon*, kiu ricevis internacian atenton. La unua raporto skizis la staton de l’ monda feliĉo, la kialoj de feliĉo kaj mizero, kaj politikaj implicoj rezulte de kazaj studoj. En 2013, la dua *Monda raporto pri feliĉo* estis eldonita, kaj en 2015 la triona. Ekde 2016, oni eldonis ĝin ĉiujare la 20an de marto, por koincidi kun la Internacia Tago de Feliĉo, fiksita de la Ĝenerala Asembleo de Unuiĝintaj Nacioj.

Referencoj
----------

1. 1 2 3  *World Happiness Report*, anglalingve.
2. ↑  World's Happiest Countries, 14-an de marto 2018, *New York Times.*
3. ↑  Finland is World's Happiest Country, 14-an de marto 2018, *U.S. News and World Report.*
4. ↑  In a Lamentable Year, Finland Again is the Happiest Country in the World, 19-an de marto 2021, *CNN.com.*
5. ↑  World's Happiest Countries, 2022 Wellness Index, 18-an de marto 2022.
6. ↑   UN DAG Repository. Arkivita el la originalo je 2018-10-23. Alirita 2023-04-01.
7. 1 2  *UN Sustainable Development Knowledge Platform*
8. ↑  *2010 Gross National Happiness Results Arkivigite je 2013-03-18 per la retarkivo Wayback Machine*
9. ↑  John HELLIWELL, *World Happiness Report*
10. ↑  Kyu LEE, 2013 World Happiness Report[*rompita ligilo*]

* Kategorio Monda raporto pri feliĉo en la Vikimedia Komunejo (Multrimedaj datumoj)
**Miklós Laczkovich** [miklOŝ lackoviĉ], laŭ hungarlingve kutima nomordo **Laczkovich Miklós** estis hungara matematikisto, profesoro, membro ordinara de Hungara Scienca Akademio (1998).

Miklós Laczkovich
Miklós Laczkovich  naskiĝis la 21-an de februaro 1948 en Budapeŝto.

Biografio
---------

Miklós Laczkovich frekventis universitaton en Budapeŝto inter 1966-1971. Post la diplomo li ekinstruis samloke en la universitato, kie li estis ankaŭ katedrestro. Li ofte instruis ankaŭ en eksterlandaj universitatoj, ekzemple Britio, Italio, Usono, Kanado. Li doktoriĝis en 1992 antaŭ MTA. Li okupiĝas precipe pri kombinatoriko kaj aroteorio. Li estas ankaŭ tenoro, foje li kantas en diversaj korusoj. Li ricevis ĝis 2013 6 premiojn.

Verkaro (elekto)
----------------

* *Functions with Measurable Differences* (1980)
* *Decomposition of Sets with Small Boundary* (1992)
* *Sejtés és bizonyítás* (1998; angle *Conjecture and Proof*, 2001)

Fontoj
------

* biografio kun foto
* hungarlingva biografieto

* Kategorio Miklós Laczkovich en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 449746
* GND: 173563309
* LCCN: nb2002010013
* VIAF: 48732737
* ISNI: 0000 0001 1637 3512
* SUDOC: 14327421X
* NKC: osd2015891175
 |
**Miklós Malek (pli juna)** [miklOŝ], laŭ hungarlingve kutima nomordo kaj kun distinga vorteto **ifj. Malek Miklós** estas hungara muzikisto (produktoro, ŝlagrokantisto, pianisto, komponisto, instrumentadisto). Lia patro estis Miklós Malek (pli aĝa), patrino Mária Toldy.

Miklós Malek  naskiĝis la 15-an de aprilo 1975 en Budapeŝto.

Biografio
---------

Miklós Malek frekventis konservatorion en sia naskiĝurbo, poste li akiris diplomon en Muzikarta Altlernejo Ferenc Liszt. Dum lernado de klasika muziko vespere li laboris en studioj kun elitaj ŝlagromuzikistoj. Iom poste li daŭris la lernadon en Berklee College of Music, poste ekde 1999 li akiris muzikistan postenon en eldonejo en Novjorko. En 2006 li translokiĝis al Los Anĝeleso, kie li fondis muzikstudion. Ekde 2010 li estis televizia figuro en populara privata televizio en Budapeŝto, sed li laboras ankaŭ en Los Anĝeleso. Li vivas kune kun polino.

Fontoj
------

* hungarlingva biografio kun foto
* oficiala paĝo
* hungarlingva biografio kun foto
* hungarlingva biografio

Referencoj
----------

1. ↑

* Kategorio Miklós Malek (pli juna) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 634103
 |
**Freikorps Lichtschlag** estis libera korpuso, kiu estis formita la 14-an de decembro 1918 mallonge post la fino de la Unua Mondmilito.

Post la Novembra Revolucio la generalkomandejo de la 7-a armea korpuso de la Reĝlando Prusio en Monastero sub generalo Oskar von Watter komencis formi liberajn korpusojn el taĉmentoj revenantaj de la okcidenta fronto. Je tio ekestis el proksimume 2500 viroj en la tereno ĉirkaŭ Hagen la *Freikorps Lichtschlag*, nomita laŭ la komandanto Kapitano Otto Lichtschlag (1885–1961).

Komence de 1919 Oskar von Watter uzis la korpuson kontraŭ la socialigomovado en la Ruhr-Regiono. La 15-an de februar la trupo treege malmilde operaciis kontraŭ strikantaj laboristoj en Dorsten. Sekve de tio la anoj de la KPD kaj de la USPD deklaris la ĝeneralan strikon en la Ruhr-Regiono. Tiu ĉi estis perforte sufokata. Sekvatempe la situacio restis eksplodema, kaj perfortaj ekscesoj akrigis ĝin. La 15-an de aprilo 1919 anoj de la Freikorps Lichtschlag pafis en kunvenon de strikantaj laboristoj en la distrikto Mettmann, kaŭzante mortigojn kaj vundadojn.

La taĉmento ne klare subtenis dum la Kapp-Puĉo la laŭleĝan registaron, sed validis kiel subtenanto de la puĉintoj. Ĝi batalis ne kontraŭ tiuj ĉi, sed kontraŭ la laboristoj, kiuj post la fino de la puĉo ne ĉesis la ĝeneralan strikon.

Dum la Ruhr-Leviĝo marton de 1920 ĝi enmarŝis en Wetter, por entrudiĝi de oriente en la Ruhr-Regionon. La 16-an de marto 10.000 soldatoj de la Ruĝa Ruhr-Armeo haltigis la antaŭenmarŝo de la trupo ĉe Dortmund-Aplerbeck. La sekvan tagon ili venkis la liberan korpuson.

En la Ruhr-Regiono „Freikorps Totschlag" ricevis pro sia malmildega procedo la malgloran same kiel vortludan nomon „Freikorps Totschlag" (do „Liberkorpuso Mortbato").

Referencoj
----------

1. ↑  Thomas Alexander: *Carl Severing. Sozialdemokrat aus Westfalen mit preussischen Tugenden*. Westfalen-Verlag, Bielefeld 1992, p. 109.
2. ↑  Ulrich Heinemann: „Die Arbeiterschaft kommt zu Wort aber nicht zu Ergebnissen." Arbeiter und Arbeiterbewegung im Revier zwischen Weltkrieg und Kapp-Putsch. En: Bernd Faulenbach / Günther Högl (eldonintoj): *Eine Partei in ihrer Region. Zur Geschichte der SPD im Westlichen Westfalen*. Essen 1988, p. 86.
3. ↑  Heinemann 1988, p. 86.
4. ↑  Wilhelm Ribhegge: *Preussen im Westen. Kampf um den Parlamentarismus in Rheinland und Westfalen*. Monastero 2008 (Sonderausgabe für die Landeszentrale für politische Bildung NRW), S. 322.
5. ↑
**Miklós PERÉNYI** [miklOŝ perEnji], laŭ hungarlingve kutima nomordo **Perényi Miklós** estas hungara violonĉelisto, komponisto kaj altlerneja instruisto. Lia fratino estis violonisto Eszter Perényi.

Miklós Perényi en 2018
Miklós Perényi naskiĝis la 5-an de januaro 1948 en Budapeŝto.

Biografio
---------

Miklós Perényi devenis el muzikema familio. Li studis tre frue en Muzikarta Altlernejo Ferenc Liszt kaj li komencis sian karieron en 1957. Baldaŭe li plulernis en Salzburg, Luzern kaj Romo. En 1963 li atingis la duan lokon en konkurso de vilonĉelistoj. Ekde 1974 li instruas en la Muzikarta Altlernejo. Krom la koncertadoj li ankaŭ komponadas. Li ricevis premiojn Kossuth en 1980 kaj 2007, pli frue kaj poste ankaŭ aliajn premiojn. En 2002 li ricevis premion *Chevalier de l’orde des Arts et des Lettres* en Francio.

Lia repertuaro estas de la baroko ĝis la nuntempo.

Elektitaj disĉiploj
-------------------

* Róbert Nagy

Fontoj
------

* Hungara Vikipedio

* Kategorio Miklós Perényi en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 407477
* GND: 128459867
* LCCN: n88613089
* VIAF: 45518715
* ISNI: 0000 0000 8379 0044
* SUDOC: 082334137
* BNF: 138983597
* MBA: cc717899-6045-42d4-853f-1203346d7089
* NLA: 35373772
* BIBSYS: 5056768
* NKC: xx0162249
 |
La **Munkena Deklaracio** estis akceptita ĉiuvoĉe de la pleno de la Universala Kongreso de 1951 en Munkeno. Ĝi estis la dua UK-deklaracio post la Bulonja (la aliaj UK-oj faris nur rezoluciojn).

**Esperanto en Perspektivo** (sekcio 13.2.5.1) klarigas ĝian estiĝon jene: "p-to 1 de la Bulonja deklaracio estis iom tro 'neŭtrala', ĉar ĝi komplete malatentis la aŭtomatan, memefikan solidarigan rolon, entenatan en la karaktero kaj socia funkcio de la lingvo [...]. Tial ĝi estis kompletigita de la Munkena Deklaracio. Ĝi estas rezulto de esploroj kaj studoj pri la sociaj kaj psikologiaj efikoj, kiujn kaŭzas la uzado de Esperanto en la internacia praktiko."

Munkena Deklaracio (1951)
-------------------------

La reprezentantoj de la Esperanto-Movado el 40 landoj, kunvenintaj en la 36-a Universala Kongreso de Esperanto en Munkeno, en aŭgusto 1951, akceptas la jenan Deklaracion:

"La celo de la Esperanto-Movado estas plena apliko de la Internacia Lingvo Esperanto en ĉiuj sferoj de la internacia vivo kaj por ĉiuj internaciaj rilatoj. El tia vasta uzado de la Internacia Lingvo logike rezultos:

(1) altiro de pli larĝaj popoltavoloj al aktiva partopreno en la internacia vivo;

(2) progresigo de la scienco kaj plimultiĝo de la intelektaj interŝanĝoj en internacia kadro;

(3) plifirmigo de tuthoma solidareco kaj rapidiĝo de la procezo de unueciĝo de la homaro."

Diskuto ekz. en la Yahoo-grupo "Lingva demokratio"[*rompita ligilo*] (2005).

Fontoj
------

1. ↑  Teksto ekz. en: Gary Mickle. Ĉu Esperanto povas savi la "kulturan diversecon"? Sennacieca Revuo (2007), kaj Boletín n 032-033 (aug 1951), eble kun tajp- aŭ legoeraroj.
**Miklós Páncsics** [miklOŝ pAnĉiĉ], laŭ hungarlingve kutima nomordo **Páncsics Miklós** estis hungara futbalisto (defendisto), olimpiano, olimpika ĉampiono, juristo.

Miklós Páncsics naskiĝis la 4-an de februaro 1944 en Gara, li mortis la 7-an de aŭgusto 2007 en Budapeŝto.

Biografio
---------

Miklós Páncsics futbalis en junulara teamo de prestiĝa futbalklubo en Ferencváros inter 1960-1963, poste jam en la plenkreska teamo ĝis 1974 en 211 matĉoj kun sola golo. Tiutempe li estis hungara ĉampiono trifoje. Inter 1974-1977 li futbalis en Budapest Honvéd FC, fine li ludis 4 jarojn en malgranda teamo. Li estis ankaŭ membro de la nacia hungara teamo inter 1967-1973 37-foje. En la Somera Olimpiko 1968 lia nacia teamo ricevis ormedalon, post 4 jaroj arĝentan medalon. En 1976 li akiris juran diplomon en Scienca Universitato Loránd Eötvös, poste li estis juristo ankaŭ eksterlande. Pro malsano li pensiuliĝis pli frue en 2000. Li havis edzinon, kiu naskis idon.

Memorigiloj
-----------

* busto (1999)

Fontoj
------

* hungarlingva biografio kun foto
* hungarlingva biografio kun foto
* hungarlingva biografio kun foto
* hungarlingva biografio kun foto

Referencoj
----------

1. ↑

* Kategorio Miklós Páncsics en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 799160
 |



* Portalo pri Biografio
Miniuni en Ostrava
**Mondo de miniaturoj Miniuni** estas allogaĵo por infanoj kaj plenkreskuloj situanta en Nigra herbejo en Ostrava. Tio estas areo por miniaturaj modeloj. Sur 1,5 ha da areo oni povas ekvidi pli ol 20 modelojn de signifaj konstruaĵoj de eŭropaj urboj en mezurunuo 1:25 kun dominaĵo de 12 metroj alta Eiffel-turo kaj unika kolekto de modeloj de sep mirakloj en la mondo. Plu oni povas vidi ĉi tie fervojajn liniojn kun trajnetoj kaj akvovojn kun vaporŝipo. Interesaĵo estas paperaj modeloj de 50 mondaj urboj kun iliaj originaj nubskrapuloj kaj ĉiuj detaloj en mezurunuo 1:2000. Por vizitantoj estas preparitaj pluaj atraktoj kiel infanludejo; amuzigaj klerigaj kaj teknikaj programoj kaj tagoj de unuopaj urboj kaj ŝtatoj de EU. La modeloj kaj la atraktaĵoj estas plenigataj. En la areo estas ankaŭ restoracio.

La areo estis en la jaro 2020 likvidita.

Eksteraj ligiloj
----------------

* Kategorio Mondo de miniaturoj Miniuni en la Vikimedia Komunejo (Multrimedaj datumoj)

* miniuni Arkivigite je 2021-12-17 per la retarkivo Wayback Machine
* Fotografioj en Miniuni


|  |  |
| --- | --- |
| Portala ikono | Portalo pri Ostrava |
**Murakeresztúr** [murakerestUr], kroate **Krstur** aŭ **Kerestur** aŭ historie *Murski Krstur* estas vilaĝo en Hungario en regiono **Okcidenta Transdanubio**, en departemento Zala, en subregiono de Nagykanizsa.

* Areo: 12  km²
* Loĝantaro: 1970
* Poŝtkodo: 8834
* Telefonprefikso: 93

Situo
-----

La vilaĝo situas sur ebenaĵo, laŭ maldekstra bordo de Muro (rivero), laŭ traira flankovojo, laŭ fervojaj linioj al Budapeŝto, Zagrebo kaj Barcs. Murakeresztúr estas fervoja limotrapasejo al Kroatio, kie troviĝas Kotoriba. Nagykanizsa troviĝas voje 16, fervoje 13 km-ojn for.

Historio
--------

La unua mencio devenis el 1347 en formo *Keresztur* kaj tie troviĝis ankauc abatejo. En 1566 la turkoj bruldetruis la vilaĝon, la loĝantaro rifuĝis al la proksimaj marĉoj. En 1600 la turkoj okupis ankaŭ la malplenan fortikaĵon. Post la turka erao hungaroj kaj kroatoj refondis la vilaĝon kaj la abatejon. En 1848 la kroatoj ne apogis armeon de Josip Jelačić. En 1860 la fervojo atingis la vilaĝon, kaj tio kaŭzis prosperon. En 1962 nova lernejo kaj infanĝardeno ekfunkciis, en 1969 digo, en 1970 renovigita ponto konstruiĝis.

Vilaĝservoj estas lernejo, infanĝardeno, klubo de gemaljunuloj, kuracejo, dentokuracejo, poŝto, olicejo, doganejo, fajrobrigado, gastejo, vendejoj.

Vidindaĵoj
----------

* statuo de Miklós Zrínyi
* monumento nomata Memento

* Kategorio Murakeresztúr en la Vikimedia Komunejo (Multrimedaj datumoj)
**SIKÓ Miklós** [ŝikO miklOŝ) estis hungara juristo, pentristo naskita en Septér (Transilvanio, Habsburga Imperio, nuntempa Șopteriu en Rumanio) la la  2-an de julio 1818(nun 1818-07-02) kaj mortinta en Marosvásárhely (Hungara reĝlando, Aŭstrio-Hungario, nuntempa Târgu Mureș en Rumanio) la 5-an de majo 1900. Lia nobela antaŭnomo estis *bölöni*.

Biografio
---------

Sikó frekventis kalvinanan kolegion en Marosvásárhely, poste li studis juron en Nagyszeben. Li iĝis juristo, sed li interesiĝis pri la pentrado. En 1938 li lernis monaton de Miklós Barabás. En 1845 li edziĝis, kie li jam pentris portretojn. En la sama jaro li translokiĝis al Bukareŝto, kie li jam estis konata portretisto. Tamen en 1846 li revenis al Transilvanio. Li batalis dum la Hungara revolucio de 1848, post la falo li rifuĝis al Munkeno. Li plulernis en la bavara arta akademio, poste li hejmenvenis kaj li ne nur pentradis sed li okupiĝis ankaŭ pri fotoj kaj litografiaĵojn. Li pentris ĉefe portretojn (ĉ. 400 miniaturoj, akvareloj, oleaĵoj kaj ŝtondesegnaĵoj). Li mortis maljuna, malriĉa kaj jam forgesita.

Elektitaj pentraĵoj
-------------------

* VirinoVirino
* VirinoVirino
* Hungara liberecbatalantoHungara liberecbatalanto

Fontoj
------

* Magyar Életrajzi Lexikon
* 


|  |  |
| --- | --- |
| Bibliotekoj | * PeEnEo: 371187
* GND: 1034095056
* VIAF: 300081811
 |
**Murarátka** estas malgranda vilaĝo kun titolo vinvilaĝo en Hungario, en regiono Okcidenta Transdanubio, en departemento Zala, en Distrikto Letenye.

Bazaj informoj
--------------

* Areo: 12 km²
* Koordinatoj de Tutmonda loktrova sistemo: 46.4569/16.6744
* Loĝantaro: 280
* Poŝtkodo: 8868
* Telefonprefikso: 93

Situo
-----

Murarátka situas sur ebenaĵo kaj sur deklivoj inter arbaroj, laŭ maldekstra bordo de Muro (rivero) (kiu samtempe estas la kroata landlimo), laŭ traira flankovojo, aŭtoŝoseo M7 preteriras. Letenye troviĝas 6, Lenti 26,Nagykanizsa 30 km-ojn.

Historio
--------

La unua mencio devenis el 1353 en formo *"Ratk"*. En la 16-a jarcento la turkoj faris senhoma la vilaĝon. En 1945 oni disdonis parcelojn precipe el la arbaroj. La vilaĝanoj okupiĝas precipe pri vinkulturo. Murarátka apartenas al vinregiono Zala. Vilaĝservoj estas aŭtonomio de ciganoj, kulturdomo, biblioteko, kuracejo, migra poŝto.

Vidindaĵoj
----------

* romkatolika preĝejo omaĝe al Urbano la 1-a
* kapelo
**Mureș** [mureŝ] (hungare **Maros**, latine Marisus, germane Mieresch) estas maldekstra flankrivero de Tiso, la plej grava rivero de Transilvanio. Ĝi fontas en Rumanio el montaro Hășmașu Mare en Orientaj Karpatoj. Ĝi trafluas la Basenon de Djerdjo, Basenon de Transilvanio kaj en Hungario ĉe urbo Szeged enverŝiĝas en Tison.

Longo: 583 km, el tio en Hungario 48 km. En mallonga parto de 22,3 km Mureș estas limorivero.

Akvokolekta aero: 27.049 km².

Flankoriveroj: Târnava Mare, Arieș.

Ĝi fluas tra la jenaj distriktoj en Rumanio: Harghita, Mureş, Alba, Hunedoara kaj Arad kaj departemento Csongrád en Hungario.

Gravaj urboj ĉe la rivero: en Rumanio: Târgu Mureş (centro de hungara minoritato), Alba Iulia (katolika centro), Aiud, Lipova, Deva, Arad, en Hungario: Makó, Szeged (ĉe la enverŝiĝo).

Akvonivelaj indikiloj: Radna, Brănișca, Alba Iulia, Arad, Nădlac, Makó.

Dum la historio sur la rivero oni flosigis salon kaj arbotrunkojn, tial la finhalteja urbo Szeged graviĝis. La pitoreskaj riveropartoj apartenas al Nacia Parko Körös-Maros.

La rivero kune kun rivero Olt kolektas la akvon en Suda Transilvanio. Ambaŭ riveroj estas konataj kiel fratoj. Olt elektas alian vojon kaj trarompinte la Sudajn Karpatojn enverŝiĝas en la Danubon.

Fonto
-----

* Magyar nagylexikon, 1-18. 1993-2004, Budapest.
**Miklósi** [miklOŝi], germane **Niklasing** estas malgranda vilaĝo en Hungario, en regiono Suda Transdanubio, en departemento Somogy, en Distrikto Tab. En la loknomo Miklós signifas: Nikolao.

Bazaj informoj
--------------

* Areo: 11 km²
* Koordinatoj: 46° 39′ N 17° 59′ O﻿ / ﻿46.65 °N, 17.99 °O﻿ / 46.65; 17.99 (mapo)Koordinatoj: 46° 39′ N 17° 59′ O﻿ / ﻿46.65 °N, 17.99 °O﻿ / 46.65; 17.99 (mapo)
* Loĝantaro: 250
* Poŝtkodo: 8669
* Telefonprefikso: 84

Situo
-----

Miklósi situas en valo de rojo, laŭ traira flankovojo. Tab troviĝas 12, Igal 16, Tamási 27, Balatonföldvár 30 km-ojn.

Historio
--------

La unua mencio devenis pri la vilaĝo el la 1330-aj jaroj. Post la mezepoko la turkoj faris senhoma la vilaĝon. Baldaŭe hungaroj, slavoj kaj germanoj refondis la komunumon. En 1945 la Ruĝa Armeo deportis homojn al la gulago, poste la germandevenaj deportiĝis al Germanio, dume deportitaj hungaroj alvenis el Ĉeĥoslovakio. En 1952 kolĥozo pri Ruĝa Stelo formiĝis. Vilaĝservoj estas migra poŝto, futbalejo.

Vidindaĵoj
----------

* romkatolika preĝejo omaĝe al Johano Baptisto de 1893
* monumento pri falintoj

Fontoj
------

* hungara Vikipedio
* http/maps.google.com
* www.iranymagyarorszag.hu
* www.gyaloglo.hu
Panoramo de la instalaĵo.

La **muroj de Durrington** estis laŭ la hodiaŭa esplora stato la plej granda ŝtonepoka setlejo en norda Eŭropo. La instalaĵo apartenas al la tiel nomata henĝo-monumentoj kaj situas en Wiltshire, en la Unuigita Reĝlando. La henĝo de la klaso II (laŭ Stuart Piggott) konsistas el ovalaj remparoj, kun fosaĵo. La ovalo grandas ĉirkaŭ 10 hektaroj kaj havas enirejojn en la sudoriento kaj nordokcidento. Intertempe la arĥeologoj, supozas ke minimume 300 konstruaĵoj staras sur la arealo. La instalaĵo estis konstruita dum la tempo de la neolitika noĉita ceramikaĵo.

La muroj de Durrington estas ekde la jaro 1986 kune kun la najbaraj instalaĵoj Stonehenge, Avebury kaj Asociaj Lokoj Monda Heredaĵo de UNESKO.

Priskribo
---------

rigardo de Woodhenge el sur la muroj de Durrington.

La ŝtonvicoj
------------

Vince Gaffney, arĥeologo de la Universitato de Birminghamo, kredis malkovri per radaresploroj de la instalaĵo ŝtonmetadon de entute 90 ŝtonoj, sub la remparo. La plej grandaj ŝtonoj havas altecon de 4,5 m. Dum pli novaj esploroj oni kalkulis ĉ. 200 ŝtonojn. La ŝtonoj estis starigataj antaŭ ĉ. 4500 jaroj kaj formas la sudan finoceramikaĵon de granda kulta arealo. La ŝtona vico ŝajnas esti la plej granda megalita konstruaĵo, kiu malkovriĝis en Grandbritio.

Komparaj instalaĵoj
-------------------

La instalaĵo apartenas al la plej grandaj instalaĵoj de tiu formoj. Nur la instalaĵo de Avebury estas konservita pli bone. (Wiltshire).

Literaturo
----------

* Geoffrey Wainwright/Ian Longworth, Durrington Walls excavations, 1966–1968 (Society of Antiquaries of London 1971). Reports of the Research Committee of the Society of Antiquaries 29.
* Juliet Clutton-Brock, Excavations at Grimes Graves, Norfolk, 1972–1976, Teil I. Neolithic antler picks from Grimes Graves, Norfolk and Durrington Walls, Wiltshire, a biometric analysis (London, British Museum 1984).
* M. Stone, Stuart Piggott & A. St. J. Booth: Durrington Walls, Wiltshire: Recent Excavations at a Ceremonial Site of the early second millennium BC. Antiquaries Journal 34, 1954, S. 155–177.
* Rodney Castleden: The Stonehenge People: an exploration of life in Neolithic Britain, 4700–2000 BC 1990. London, Routledge, S. 40–42, 44, 54, 57–63. ISBN 0-415-04065-5.

Eksteraj ligiloj
----------------

* Universität von Sheffield:  wayback=20070218192523 *Sheffield archaeologists unearth huge settlement at Stonehenge*  de 31/01/2007
* Spiegel Online: *Stonehenge-vilaĝo estis grandurbo dum la ŝtonepoko* de 07/11/2007.

Referencoj
----------

1. ↑
2. ↑  'Archaeology on steroids': huge ritual arena discovered near Stonehenge
Temas pri... Ĉi tiu artikolo temas pri observilo. Por informoj pri la samnoma konstelacio, vidu la artikolon Mikroskopo (konstelacio).
Ĉefaj eroj de mikroskopo:  

:1. Okulario  

:2. Turna elektilo de objektivo  

:3. Objektivoj  

:4. Movilo de la objektivo  

:5. Preciza movilo de la objektivo  

:6. Tableto por la objekto  

:7. Spegulo por lumigi la objekton  

:8. Fokusilo por lumigi la objekton
**Mikroskopo** (v. greke *mikrós*: malgranda; *skopein*: observi) estas ilo, kiu ebligas observi la tre malgrandajn objektojn pligrandigitaj.

Tipoj
-----

El teknika vidpunkto distingeblas ĉefe la sekvaj tipoj:

* optika mikroskopo
	+ stereomikroskopo kun du okularioj permesante vidi reliefon
	+ fluoreska mikroskopo
* elektrona mikroskopo
* Atom-forta mikroskopo
* Tunel-efika mikroskopo

**Mikroskopio** estas aro da teknikoj por esploro pere de mikroskopo.

La 8-a de oktobro 2014, la Nobel-premio pri kemio estis atribuita al Eric Betzig, William Moerner kaj Stefan Hell pro "la elvolvo de super-solvopova fluoreska mikroskopio", kiu kondukas "optikan mikroskopion al nanodimensio".

Teknikoj
--------

Kolorigo aŭ tinkturigo estas helpa tekniko uzata en mikroskopio por plibonigi la kontraston en la bildo vidata pere de la mikroskopo.

Mikrotomo estas ilo uzata por tranĉi tre fajnajn tranĉaĵojn de materialo, konataj kiel *sekcioj*.

Referencoj
----------

1. ↑  Karl Rittert  (la 8-a de oktobro 2014). Du usonanoj, unu germano gajnas Nobel premion pri kemio. Associated Press. Kontrolita en 2014.
2. ↑  Keneth Chang  (la 8-a de pktobro 2014). Du usonanoj kaj unu germano ricevas Nobel premion pri kemio. The New York Times. Kontrolita en 2014.

Bildaro
-------

* Kombina mikroskopo farita de John Cuff dum 1750Kombina mikroskopo farita de *John Cuff* dum 1750
* Sciencisto uzante stereomikroskopon ekipitan kun cifereca detektilo kaj lumigo ler optika fibro.Sciencisto uzante stereomikroskopon ekipitan kun cifereca detektilo kaj lumigo ler optika fibro.
* Elektrona mikroskopoElektrona mikroskopo

Vidu ankaŭ
----------

* Kategorio Mikroskopo en la Vikimedia Komunejo (Multrimedaj datumoj)

* Kolorigo
* Tunel-efika mikroskopo
* Teleskopo

Eksteraj ligiloj
----------------

* Arkivigite je 2007-04-19 per la retarkivo Wayback Machine Malnovaj mikroskopoj
* Arkivigite je 2001-12-14 per la retarkivo Wayback Machine
* 
* Mikroskopoj el latuno
* Enkonduko al optika mikroskopio, cifereca bildigo kaj fotomikrografio (angle)
Murĉisonaj Akvofaloj.
**Murĉisonaj Akvofaloj**, en angla *Murchison*, konataj ankaŭ kiel Akvofalo Kabalega aŭ Kabarega, estas aro de tri grandaj akvofaloj en la Blanka Nilo (Nilo Viktoria) kun disnivelo de 43 m inter la altebenaĵo kaj la falejo. La akvofaloj Murĉisono estas la nepra pasejo por la nura elfluejo de la lago Viktoria, pasante tra ĉirkaŭ 300 m³/s. Ili estas ene de la Nacia Parko de la Murĉisonaj Akvofaloj.

La brita esploristo Samuel White Baker estis la unua eŭropano kiu en 1864 vizitis ilin kaj nomis ilin honore de la prezidanto de la *Royal Geographical Society* Roderick Murchison.​ 

Ili estas inter la Lago Kyoga kaj la Lago Alberto en la Viktoria Nilo en Ugando. Pinte de la Murĉisonaj Akvofaloj, la Nilo trudas sian vojon tra truo en la rokoj, nur 7 m larĝa, kaj falas 43 m, antaŭ flui okcidenten en la Lagon Alberton. La akvoprodukto de la Lago Viktoria sendas ĉirkaŭ 300 kubajn metrojn por sekundo de akvo super la akvofaloj, trude en gorĝo malpli ol 10 m larĝa.

Notoj
-----

1. ↑  «Murchison Falls, in Encyclopædia Britannica Online». 2010. Konsultita la 6an de Decembro 2021.


|  |  |
| --- | --- |
| Bibliotekoj | * PeEnEo: 747004
 |
Muzeo Bochum – artkolekto
La **Museum Bochum – Kunstsammlung** (Muzeo Bochum – artkolekto ) en Bochum estis en 1960 malfermita en la **Villa Marckhoff-Rosenstein** kaj pliampleksigita per novkonstruo de la danaj arkitektoj Bo kaj Wohlert en la jaro 1983. La kolekto enhavas artaĵojn el la 20-a jarcento, i.a. de Francis Bacon aŭ Roberto Matta.

La duoblobilao de Marckhoff-Rosenstein estis konstruite en 1900 laŭ stilo de la historiismo kaj longtempe loĝata de la influhavaj familioj Rosenstein kaj Marckhoff. La fasado de la vilao imitas la komponskemon de la malnova pariza operejo, la t.n. Opéra Garnier. Dum la Dua Mondmilito la vilao suferis grandajn damaĝojn, tamen jam baldaŭ ĝi estis riparita. Ĉ. 1960 la urbo akiris la konstruaĵon.

La tegmenta trabaro novstarigita post la milito tropezigas la eksterajn murojn. Februare 2003 la bierfara entrepreno Privatbrauerei Moritz Fiege iniciatis la „Initiative Villa Marckhoff" por sanigi la fasadon.

Vidalvide de la muzeo troviĝas la urboparko Bochum kun artobjektoj el ŝtalo.

Situo
-----

* Adreso: Museum Bochum – Kunstsammlung, Kortumstraße 147, 44777 Bochum
* PPT: Bochum, stacio Kunstmuseum

Eksteraj ligiloj
----------------

* Kategorio Museum Bochum – Kunstsammlung en la Vikimedia Komunejo (Multrimedaj datumoj)

* 
*
Monica Lewinsky en 2014
**Monica Samille LEWINSKY** (naskiĝis la 23-an de julio 1973 en San-Francisko, Kalifornio) laboris meze de la 1990-aj jaroj kiel staĝulino en la Blanka Domo, Pentagono en Vaŝingtono kaj atingis mondkonatecon per midzado de tiama usona prezidento Bill Clinton.

La seksa rilato senvualiĝis en 1998, kiam amikino de Lewinsky, Linda Tripp transdonis telefonparolajn partojn al la ŝtata advokato kaj eksterordinara komisiito Kenneth Starr.

Oni ekis senprezidentigan proceson kontraŭ Clinton pro falsa atesto, sed tio malsukcesis. Clinton pardonpetis al la nacio en televida parolo.

Lewinsky poste agadis kiel memstara komercistino en e-komerco. Ŝi vendas sub la etikedo „The Real Monica Inc." mansakojn en interreto, kiujn ŝi mem planis. Lewinsky havas ekde 1995 universitatan diplomon pri psiĥologio. En decembro de 2006, ŝi finis pluan studaĵon kun magistro-titolo pri socialpsiĥologio en la London School of Economics, kie ŝi studis ekde septembro de 2005.

* Kategorio Monica Lewinsky en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 217178
* GND: 120600145
* LCCN: no98108152
* VIAF: 847995
* ISNI: 0000 0001 1436 4778
* SUDOC: 050164422
* BNF: 135057415
* MBA: 04bcaf1a-6a14-4e79-a3d4-dfc4f750d87c
* NDL: 00737690
* RKD: 268945
* NKC: jn20000701046
* BNE: XX1375018
 |
la Mussenden-templo
La **Mussenden-templo** estas malgranda ronda konstruaĵo sur la klifa marbordo super la Atlantiko proksime de Castlerock en la graflando Doire (Nordirlando).

Ĝi estis konstruita en la jaro 1785 laŭ la ekzemplo de la templo de Vesta kaj estas posedata de Frederick Augustus Hervey, la 4a grafo de Bristol episkopo de la Eklezio de Anglio por Doire. La konstruaĵo servas kiel biblioteko kaj estas dediĉita al la memoro de la kuzino de Hervey *Frideswide Mussenden*.

Dum la jaroj la erodado de la klifa marbordo kaŭzas, ke la templo nun staras tuj ĉe la kifo.

La surskribaĵo ĉe la konstruaĵo havas jenan tekston: "Suave mari magno turbantibus aequora ventis/ e terra alterius magnum spectare laborem." Lukrecio en Esperanto "Estas agrable dum alta maro alrigardi de la firma tero la penojn de la aliaj."

Hodiaŭ la Mussenden-templo estas kune kun la Downhill domo kaj la ĉirkaŭajo la posedaĵo de la brita nacia fondaĵo National Trust.

Referencoj
----------

1. ↑  Examples of recent rockfalls from basalt cliffs in Northern Ireland Arkivigite je 2012-09-28 per la retarkivo Wayback Machine (PDF-Datei; 1,9 MB), Peter Wilson and Alana Cunningham, School of Environmental Sciences, University of Ulster in Coleraine. In: *Irish Geography*, Volume 36(2), 2003, S. 170-177. Elŝutita la 18an de septembro 2009.
2. ↑   Weddings at Mussenden Temple. National Trust. Alirita 2011-11-23.

Eksteraj ligiloj
----------------

* Kategorio Mussenden-templo en la Vikimedia Komunejo (Multrimedaj datumoj)

* BBC Northern Ireland

55.167777777778-6.8108333333333Koordinatoj: 55° 10′ 4″ N, 6° 48′ 39″ U (mapo)
**Mustafa BARGUTI** (en araba: مصطفى البرغوثي‎; 1a de Januaro 1954) estas palestina kuracisto, aktivulo kaj politikisto, kiu servas kiel Ĝenerala Sekretario de la Palestina Nacia Iniciato (PNI), konata ankaŭ kiel Mubadara. Li estis membro de la Palestina Leĝofara Konsilio ekde 2006 kaj estas ankaŭ membro de la Centra Konsilio de la Organizaĵo por Liberigo de Palestino (OLP). En 2007, Barguti estis Ministro pri Informado de la Palestina unuigita registaro. 

Unu fonto estis priskribinta lin kiel naskiĝinta en Bait Rima en Cisjordanio, kvankam Barguti mem diris, ke li estas naskiĝinta en Jerusalemo.

Estante junulo, li jam estis aktivulo en Cisjordanio, kaj studis medicinon en Moskvo. Reveninta en Palestinon fine de la 1970-aj jaroj, li baraktis por la organizado de sansistemo en Palestino. Paralele li estis aktiva en la agado de palestinaj komunistoj.

Li partoprenis kaj komentis la klopodojn de pacnegocado por solvi la arab-israelan konflikton. Li ankaŭ partoprenis en balotado por la prezidenteco de la Palestina aŭtonomio, sed malsukcese. 

Li estis dufoje vundita en konfliktoj pro la palestina problemo, kaj foje kritikis la koruptadon ene de la OLP.

Notoj
-----

1. ↑  "Palestinian Biographies: Mustafa Barghouti". Lawrence of Cyberia. 28a de Novembro, 2004.
2. ↑   Hazan, Eric (Marto–Aprilo 2005). "Palestinian Defiance". New Left Review 32.


|  |  |
| --- | --- |
| Bibliotekoj | * PeEnEo: 708502
* GND: 1230089640
* LCCN: n93902488
* VIAF: 4462161696247016120003 71651736, 4462161696247016120003
* ISNI: 0000 0000 6658 9146
* SUDOC: 088515362
* BNF: 146417640
* BNE: XX4665463
 |
**Music Bank** (hangule: 뮤직뱅크) estas sudkorea muzikprogramo kiu elsendiĝas ĉiun vendredon je 17:00 KST per KBS2. Aktuale en 2015, la spektaklo ankaŭ estas elsendo en pli ol cent landoj tra KBS World. Epizodoj estas filmitaj ĉe la KBS New Wing Open Hall en Yeouido-dong, Yeongdeungpo-gu. La spektaklo ankaŭ organizas la tutmondan koncerton *Music Bank World Tour*.

Antaŭ *Music Bank, Top 10 Songs* (가요톱10) debutis en 1981 aerumante koncertrekte je 6:30 (KST) vendrede kaj aerumis ĝis 1998. Dum la unuaj malmultaj monatoj de 1998, *Bravo New Generation* prenis sian lokon, sed pro malaltaj rangigoj, ĝi estis rapide anstataŭigita per *Music Bank* la 18-an de junio 1998. La furorlistformato kiu estis uzita ekde *Top 10 Songs* estis prirezignita malfrue en 2001 pro konflikto kaj estis ŝanĝita en petoformaton.

En 2005, la spektaklo estis proponita al dimanĉaj posttagmezoj je 12:45 (KST) kaj iĝis registrita elsendo. Pro sinkantaj rangigoj, en septembro 2007, la spektaklo revenis al sia origina temponiĉo de vendredaj vesperoj je 6:30 (KST) kaj revenis al koncertrekta formato. La furorlisto estis revivigita kiel kategori-bazita furorlisto.

En januaro 2008, la kategori-bazitaj furorlistoj estis kombinitaj en la *K-Chart* kiu estas la konata retronombrada diagramo kaj la nura programo faranta tion. En junio 2008, la spektaklo etendiĝis ĝis 70 minutoj, elsendiĝante de 6:30 (KST) ĝis 7:40 (KST) igante ĝin la plej longa muzikprogramo en aero. En novembro 2008, kiel parto de la aŭtunaj formatŝanĝoj, la spektaklo komenciĝis elsendiĝi de 6:40 (KST) ĝis 8:00 (KST) dum 80 minutoj. En majo 2010, kiel parto de la printempaj formatŝanĝoj, la spektaklo komenciĝis elsendiĝi de 5:50 (KST) ĝis 7:10 (KST) dum 80 minutoj.

La 27-an de aŭgusto 2010, *Music Bank* komencis aerumi koncertrekte al 54 landoj ĉirkaŭ la mondo tra KBS World, kaj inkludis novajn interagajn ecojn por internaciaj spektantoj tra Twitter.

La 11-an de novembro 2011, kiel parto de la aŭtunaj formatŝanĝoj, la spektaklo komencis elsendiĝi dum 105 minutoj de 6:10 (KST) ĝis 7:55 (KST), sekvante *KBS News 6*.

En aŭgusto 2012, azia amerika kabloreto Myx TV komencis elsendi la unuan anglalingvan sinkronigitan version de *Music Bank*.

Ekde la 25-an de oktobro 2013, la spektaklo komenciĝis elsendiĝi dum 80 minutoj de 6:30 (KST) ĝis 7:50 (KST), sekvante KBS Global 24, kiu estis transdonita de KBS1 kun efiko de la 21-an de oktobro 2013.

Eksteraj ligiloj
----------------

* Oficiala retejo


|  |  |
| --- | --- |
| Bibliotekoj | * PeEnEo: 829925
 |
**Monismo** estas la doktrino, kiun iniciatis Parmenido. Ĝi asertas, ke mondo estas nur esto kaj ĉio originas el *unuujo*. La monismanoj, adeptoj de monismo, kelkfoje nomiĝas **monisto**j.

Laŭ Parmenido ekzistas esto kaj ne ekzistas malesto. Tiu aserto estas la unua temo de monisma ontologio. Monismo de Parmenido estas opozicio de plurismo de Heraklito laŭ kiu ĉion kunigas militeco kaj ĉio estas en ĉiama movado. Laŭ Parmenido ĉion kunigas spirito (animo) kaj ĉio estas senmova. Heraklito konsentas kun opiniado laŭ sencoj, Parmenido sencojn riproĉas kaj opinias nur per sia intelekto. La diskuto inter monistoj kaj pluralistoj estas revolucio en filozofio ĉar kun tiuj diskutoj oni kreis plej gravajn flankojn de homa opinio pri la monista aŭ pluralista mondo kaj eĉ pri movo, kreanta substanco de la mondo kaj kosmogonio. Monistoj estis ankaŭ: Alkmeono el Krotono, elajistoj: Zenono el Elajo, kiu kreis la paradoksojn, kaj Meliso el Samoso. Monistoj estis ankaŭ kelkaj atomistoj kiel Leŭkipo kaj Demokrito.

Monismon oni dividas ontologike al:

* monismo idealema, reprezentata per Platono, Hegelo, Berkeley.
* monismo materialema, reprezentata per Demokrito, Leŭkipo, Markso kaj Ludwig Feuerbach.
* monismo miksita, reprezentata per stoikismo kiel Spinozo kaj Gottfried Wilhelm Leibniz (vidu ankaŭ artikolon Spinozismo).

Vidu ankaŭ
----------

* Esenco
* Holismo
* Liberpensuloj

* Kategorio Monismo en la Vikimedia Komunejo (Multrimedaj datumoj)
| Kiel legi la taksonomionKiel legi la taksonomion**Monodonedoj** |
| --- |
|  |
| BeluĥoBeluĥo
 |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Mamuloj *Mammalia* |
|
|
|
|
|
|
|
|
|
|
|
|
|
| Ordo: | Cetacoj *Cetaceae* |
|
|
|
|
|
|
| Familio: | **Monodonedoj** *Monodontidae*Gray, 1821 |
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
| Genroj |
| Beluĥo *Delphinapterus*
Narvalo *Monodon* |
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Monodonedoj  |

 |
| v • d • r |

La **monodonedoj** aŭ **fundocetoj** (*Monodontidae*) estas biologia familio de ĉ. ĝis 6 m longaj dentocetacoj en la nordaj (ĉefe en arkta) maroj, kie ili vivas grupe. La kapo estas obtuze ronda kun volbita frunto, relative malgrandaj kaj rondaj brustaj naĝiloj kaj sen vosta naĝilo. Ilia kola vertebraro estas libera (ne kunkreskita).

La fundocetedoj nutras sin ĉefe sur la margrundo, tiel ilia (germendevena nomo) nomo.

La du nuraj specioj de la fundocetoj estas la narvalo (*Monodon monoceros*) kaj beluĥo (*Delphinapterus leucas*). Pro la granda simileco al la beluĥo, oni kelkfoje allistigas la iravadi-delfenon, sed ĝi apartenas al la veraj delfenedoj.

La masklo de narvalo havas solan, longan, torditan maldekstran supran kaninon (pro tio la latina nomo Monodentidae~unudentedoj). La femaloj estas tute sen dentoj. La dentoformulo de balugo estas 9/9, la plenkreskaj bestoj estas tute blankaj. Iliaj vangomuskoloj estas bone evoluintaj, ilia mimado estas tre varia.

* 
* 

* Kategorio Monodonedoj en la Vikimedia Komunejo (Multrimedaj datumoj)
* Monodonedoj en Vikispecioj (Kolekto pri ĉiuj vivantaj estuloj)
**Monterrubio de la Demanda** [monteRUbjo deladeMANda] estas loĝloko kaj municipo en la sudoriento de la provinco Burgoso, en la regiono Kastilio-Leono, Hispanio. Ĝi apartenas al la komarko *Sierra de la Demanda*, lime kun Rioĥo. La loknomo *Monterrubio de la Demanda* estas komprenebla kiel Hela Monto de la Demanda, alude al la komarko kaj montaro.

Geografio
---------

Mapo de la komarkoj de Burgoso. Sierra de la Demanda, ruĝe, sudoriente.
La preĝejo.
La ermitejo.
Ĝia municipa teritorio okupas totalan areon de 15,11 km² kaj laŭ la demografia informo de la municipa censo fare de la INE en 2021, ĝi havis 58 loĝantojn. Ĝi perdis loĝantojn ekde la komenco de la 20-a jarcento pro migrado al urbaj areoj, kiel ja okazis en multaj loĝlokoj de la regiono. 

Ĝi distas 73 km de Burgoso, provinca ĉefurbo.

Historio
--------

La areo apartenis unue al la Regno Kastilio. En Mezepoko okazis reloĝado fine de la 9-a jarcento.

Aktualo
-------

Tradiciaj enspezofontoj estis agrikulturo (cerealoj), minado de kupro kaj migra brutobredado (ŝafoj). Lastatempe plej ekgravis kultura kaj rura turismo, ekzemple piedirado tra naturaj lokoj. Inter vidindaĵoj menciindas la preĝejo, la ermitejo, kaj blazondomoj.

Vidu ankaŭ
----------

* Municipoj de la provinco Burgoso

Notoj
-----


|  |  |
| --- | --- |
| Bibliotekoj | * PeEnEo: 779720
* VIAF: 316735185
 |